Document ID: 32009D0026

DECIZIA COMISIEI
din 22 decembrie 2008
privind cererea Regatului Unit de acceptare a Regulamentului (CE) nr. 593/2008 al Parlamentului European și al Consiliului privind legea aplicabilă obligațiilor contractuale (Roma I)
[notificată cu numărul C(2008) 8554]
(2009/26/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene, în special articolul 11a,
întrucât:
(1)
La 17 iunie 2008 Parlamentul European și Consiliul au adoptat Regulamentul (CE) nr. 593/2008 privind legea aplicabilă obligațiilor (Roma I) (1).
(2)
În temeiul articolului 1 din Protocolul privind poziția Regatului Unit și a Irlandei, Regatul Unit nu a participat la adoptarea Regulamentului (CE) nr. 593/2008.
(3)
În conformitate cu articolul 4 din acest protocol, Regatul Unit a notificat Comisiei, prin scrisoarea din 24 iulie 2008, primită de către Comisie la 30 iulie 2008, intenția sa de a accepta Regulamentul (CE) nr. 593/2008 și de a participa la acesta.
(4)
La data de 11 noiembrie 2008, Comisia a emis un aviz favorabil către Consiliu, la cererea Regatului Unit,
ADOPTĂ PREZENTA DECIZIE:
Articolul 1
Regulamentul (CE) nr. 593/2008 se aplică Regatului Unit în conformitate cu articolul 2.
Articolul 2
Regulamentul (CE) nr. 593/2008 intră în vigoare pentru Regatul Unit la data notificării prezentei decizii. Se aplică de la 17 decembrie 2009, cu excepția articolului 26, care se aplică de la 17 iunie 2009.
Articolul 3
Prezenta decizie se adresează statelor membre.
Adoptată la Bruxelles, 22 decembrie 2008.

Labels: 3
11
15
5